###### Výbor Národnej rady Slovenskej republiky

 ***pre obranu a bezpečnosť***

**13.schôdza výboru**

**44**

# Uznesenie

Výboru Národnej rady Slovenskej republiky

pre obranu a bezpečnosť

z 24. apríla 2007

Výbor Národnej rady Slovenskej republiky pre obranu a bezpečnosť prerokoval návrh poslancov Národnej rady Slovenskej republiky Rafaela RAFAJA a Jána SLOTU na vydanie zákona o príplatku k dôchodku politickým väzňom (tlač 224) – **druhé čítanie a**

### A. súhlasí

 s návrhom poslancov Národnej rady Slovenskej republiky Rafaela RAFA JA a Jána SLOTU na vydanie zákona o príplatku k dôchodku politickým v zňom;

**B. odporúča**

 Národne j rade Slovenskej republiky

 návrh poslancov Národnej rady Slovenskej republiky Rafaela RAFAJA a Jána SLOTU na vydanie zákona o príplatku k dôchodku politickým väzňom schváliť s pripomienkami  vedenými v  prílohe uznesenia;

 **C. ukladá**

predsedovi výboru

   informovať gestorský Výbor Národnej rady Slovenskej republiky pre sociálne veci a bývanie o výsledku prerokovania uvedeného návrhu zákona vo výbore.

 ***Rudolf PUČÍK***

 predseda výboru

## Martin FEDOR

## overovateľ výboru

Príloha k uzn. č. 44

**Pripomienky**

k návrhu poslancov Národnej rady Slovenskej republiky Rafaela RAFAJA a Jána SLOTU na vydanie zákona o príplatku k dôchodku politickým v dňom (tlač 224) – **druhé čítanie**

**\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V § 1 sa vypúšťajú slová „na Slovensku“ a na konci sa pripájajú slová „za znevýhodnenie na trhu práce a nižší dôchodok“.

Vypustenie sa navrhuje z dôvodu prebytočnosti . Zo zákona vyplýva, že ide o súčasných občanov SR. Slovenská republika je nástupníckym štátom po bývalej ČaSFR, z čoho vyplýva, že v období od februára 1948 do decembra 1989 išlo o tých istých občanov. Zároveň sa spresňuje predmet odškodnenia a to z dôvodu diskriminácie na trhu práce- politickí väzni nemohli zastávať to postavenie na trhu práce, ktoré mali a dostávali po výkone trestu spoločensky a j ekonomicky menej hodnotnú prácu a mzdu, čo rieši navrhovaná kompenzácia.

1. V § 2 ods. 1 sa slová „osobitného predpisu1“ nahrádzajú slovami „osobitných predpisov1“ a poznámka pod čiarou sa dopĺňa o text:

„zákon č. 82/1968 Zb. a zákon č. 125/1996 Z. z. o nemorálnosti a protiprávnosti komunistického systému.“.

Kľúčový rehabilitačný zákon č. 119/1990 Zb. nepokrýva všetky skupiny rehabilitovaných politických väzňov najmä skupinu mimosúdne rehabilitovaných.

1. V § 2 ods. 2 sa za slová „fyzická osoba,“ vkladajú slová „pozostalá po bývalom politickom väzňovi “.

Vloženie spresňuje vzťah oprávnenej osoby v druhej línii ako pozostalej po blízkej osobe po bývalom politickom väzňovi.

1. V § 4 sa vypúšťa ods. 7.

Podľa primárnej normy OSP možno napadnúť každé správne rozhodnutie jeho preskúmaním súdom.

1. V § 6 sa slová „1. júla 2007“ nahrádzajú slovami „1. januára 2008“.

Posun termínu na nový začiatok roka stransparentňuje čerpanie finančných prostriedkov podľa rozpočtu na daný rok a ďalšie roky.